open-index/open-wikipedia-markdown huggingface dataset:
Ինյակի Պենյա

**Իգնասիո Պենյա Սոտոռես** (իսպ․՝ Ignacio "Iñaki" Peña Sotorres, ), իսպանացի ֆուտբոլիստ, դարպասապահ։ Հանդես է գալիս իսպանական «Բարսելոնա Բ» ֆուտբոլային ակումբի կազմում։

## Ակումբային կարիերա
Ինյակի Պենյան ծնվել է Վալենսիա (ինքնավար համայնք)-ի Ալիկանտե քաղաքում։ Իր ֆուտբոլային կարիերան սկսել է 2004 թվականին «*Ալիկտանտե ՖԱ*»-ի մանկապատանեկան ակադեմիայի կազմում՝ 5 տարեկան հասակում։ 2012 թվականին՝ 13 տարեկան հասակում միացել է «Բարսելոնայի» ակադեմիային։ Նա եղել է ակումբի այն երիտասարդական թիմի կազմում, որը 2017-18  մրցաշրջանում դարձել է ՈՒԵՖԱ Երիտասարդական Լիգայի չեմպիոն։ Ինյակին մասնակցել է նաև այդ առաջնությանը եզրափակչին, որում կատալոնական թիմը հաղթել է «Չելսիին»։

2018 թվականի ապրիլի 16-ին դարպասապահը երեք տարով երկարաձգել է իր պայմանագիրը թիմի հետ՝ հետագայում երկու տարի ևս երկարաձգելու հնարավորությամբ։ Որոշ ժամանակ անց Պենյան սկսեց հայտավորվել «Բարսելոնա Բ»-ի կազմում։ Թիմի կազմում իր դեբյուտը նա նշել է 2018 թվականի հոկտեմբերի 6-ին «*Ատլետիկո Բալեարես*»-ի դեմ խաղում, որն ավարտվել է ոչ-ոքի՝ 1-1 հաշվով։

2018 թվականի հոկտեմբերի 30-ին Ինյակին հրավիրվել է «Բարսելոնայի» հիմնական թիմ՝ մասնակցելու Կոպա դել Ռեյի շրջանակներում կայանալիք «*Կուլտուրալ Լեոնեսա*յի» դեմ խաղին։ Սակայն, ֆուտբոլիստը այդպես էլ դաշտ չի մտել, իսկ հանդիպումն ավարտվել է 1-0 հաշվով՝ կատալոնական թիմի հաղթանակով։

2020 թվականի հոկտեմբերի 6-ին «Բարսելոնան» օգտվեց պայմանագրում առկա կետից և երկարաձգեց Ինյակի Պենյայի հետ պայմանագիրը ևս երկու տարով։

## Միջազգային կարիերա
Պենյան հանդես է եկել Իսպանիայի Մ16, Մ Մ17, Մ18 և Մ19 հավաքականների կազմում՝ ընդհանուր առմամբ մասնակցելով 28 հանդիպման։ Նա 2016 թվականին տեղի ունեցած Եվրոպայի Մ17 առաջնության փոխչեմպիոն է։

## Վիճակագրություն

## Ձեռքբերումներ
### Ակումբային
* Իսպանիայի չեմպիոն - 2018-19
* Իսպանիայի գավաթակիր - 2020-21
* ՈՒԵՖԱ Երիտասարդական Լիգայի չեմպիոն - 2017-18

### Միջազգային
* Եվրոպայի Մ17 առաջնության փոխչեմպիոն - 2016

## Ծանոթագրություններ

## Արտաքին հղումներ
* 
* Ցուցանիշները bdfutbol.com կայքում

Կատեգորիա:1999 ծնունդներ
Կատեգորիա:Ալիկանտե քաղաքում ծնվածներ
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Մարտի 2 ծնունդներ
Կատեգորիա:Տղամարդկանց ֆուտբոլի դարպասապահներ
Դանի Մորեր

**Դանիել Մորեր Կաբրերա** (իսպ․՝ Daniel Morer Cabrera, ), իսպանացի ֆուտբոլիստ, եզրային պաշտպան։ Հանդես է գալիս «Անդորարա» ֆուտբոլային ակումբի կազմում։

## Ակումբային կարիերա
### «Բարսելոնա»
Մորերը ծնվել է Մատարո քաղաքում, հայրը եղել է իսպանացի, մայրը՝ կոլումբիացի։ Մորերը միացել է «Բարսելոնայի» մանկապատանեկան ակադեմիային 2009 թվականին՝ 11 տարեկան հասակում։ 2017 թվականի հուլիսից ընդգրկվել է «Բարսելոնա Բ»-ի կազմում, որը հանդես էր գալիս Սեգունդա Դիվիզիոնում։

Թիմի կազմում Դանին իր դեբյուտը նշել է 2017 թվականի օգոստոսի 19-ին՝ փոխարինելով Մարկ Կարդոնային «Ռեալ Վալյադոլիդի» դեմ խաղում։ Այդ հանդիպումն ավարտվել է 2-1 հաշվով՝ կատալոնական թիմի հաղթանակով։ 2019 թվականի հուլիսի 19-ին ֆուտբոլիստը երկարաձգել է թիմի հետ գործող պայմանագիրը։

Դանի Մորերը թիմի կազմում իր առաջին գոլը խփել է 2019 թվականի հոկտեմբերի 12-ին՝ Սեգունդա Բ դիվիզիոնի շրջանակներում կայացած «*Օրիուելա ՖԱ*»-ի դեմ խաղում։

### «Ֆամալիկան ՖԱ»
2020 թվականի սեպտեմբերի 3-ին իսպանացի ֆուտբոլիստը տեղափոխվել է Պորտուգալիայի առաջնությունում հանդես եկող «Ֆամալիկան ՖԱ»։ Տրանսֆերն արժեցել է 400000 եվրո, իսկ ըստ պայմանագրի «Բարսելոնան» շարունակում էր Մորերի հանդեպ պահպանել 45% տոկոս իրավունքներ։

## Վիճակագրություն

## Ձեռքբերումներ
* ՈՒԵՖԱ Երիտասարդական Լիգայի չեմպիոն - 2017-18

## Ծանոթագրություններ

## Արտաքին հղումներ
* 
* Ցուցանիշները bdfutbol.com կայքում

Կատեգորիա:1998 ծնունդներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փետրվարի 5 ծնունդներ
Կատեգորիա:Բարսելոնա B-ի ֆուտբոլիստներ
Կատեգորիա:Ֆամալիկանի ֆուտբոլիստներ
Գարի Մելհերս

**Գարի (Գարիբալդի) Հուլիուս Մելհերս** (, ), գերմանական ծագումով ամերիկացի նկարիչ, գեղանկարչության նատուրալիստական դպրոցի խոշորագույն ներկայացուցիչներից մեկը ԱՄՆ-ում։

## Կենսագրություն
Ծնվել է վեստֆալիացի քանդակագործ Հուլիուս Թեոդոր Մելխերսի ընտանիքում։ Նկարչություն է սովորել Դյուսելդորֆի Արվեստների ակադեմիայում, այնուհետև՝ Փարիզում՝ Ժյուլ Ժոզեֆ Լեֆևրի և Գուստավ Բուլանժերի մոտ։ Նրա կտավներից շատերը, որոնք ներկված վառ, թարմ, գունեղ երանգներով, նվիրված են Հոլանդիայի հասարակ մարդկանց կյանքին։ 1900 թվականին Փարիզի համաշխարհային ցուցահանդեսում Գարի Մելխերսը պարգևատրվել է Պատվո շքանշանով։ Հետագա ստեղծագործական շրջանում զբաղվել է նաև պատերի նկարչությամբ (Կոնգրեսի գրադարան, Վաշինգտոն)։ Նկարիչը հերթափոխով ապրել է Փարիզում, Հոլանդիայում և Նյու Յորքում։ 1909 թվականին դարձել է Վայմարի համալսարանի պրոֆեսոր։

1903 թվականին նա ամուսնացել է 1880 թվականին ծնված վայմարցի նկարչուհի Քորին Լոուտոն Մաքալի հետ, որը սովորել է Մերիլենդի ինստիտուտի մեխանիկական արվեստների պրակտիկ դպրոցում և Կոլարոսի ակադեմիայում։ Մաքքալը 20 տարով փոքր է եղել իր ամուսնուց։

1965 թվականին Ֆալմութում գտնվող նկարչի տունը գրանցվեց ԱՄՆ-ի պատմական վայրերի ազգային ռեգիստրում և այդ ժամանակվանից ընդգրկվել Վիրջինիա նահանգի 119 պետական պահպանվող հուշարձանների ցանկում։

## Պատկերասրահ

Պատկեր:Gari-Melchers-Peace-Highsmith.jpeg|Խաղաղության պատ, Կոնգրեսի գրադարան, Վաշինգտոն
Պատկեր:Gari-Melchers-War-Highsmith.jpeg|Պատերազմի պատ, Կոնգրեսի գրադարան, Վաշինգտոն
File:Gari Melchers - Marriage.jpg|
File:The Bride by Gari Melchers - Renwick Gallery - DSC08384.JPG|
File:Gari Melchers - Joan of Arc.jpg|
File:Gari Melchers - The Sermon (1886).jpg|


## Ծանոթագրություններ

## Արտաքին հղումներ Գարի Մելհերս
* 
*

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի արվեստագետներ
Կատեգորիա:Ամերիկացի նկարիչներ
Կատեգորիա:Ամերիկացի քանդակագործներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Astronaut in the Ocean

**«Astronaut in the Ocean»** (), ավստրալիացի ռեփեր Masked Wolf-ի երգը։ Սկզբում այն թողարկվել է 2019 թվականի հունիսին, իսկ հետո վերահրատարակվել է Elektra Records լեյբլում 2021 թվականի հունվարի 6-ին։ Վերահրատարակումից հետո երգը հասել է հաջողության՝ հասնելով 4-րդ հորիզոնականին Ավստրալիական ARIA Charts-ում և 6-րդ հորիզոնականին ամերիկյան *[[Billboard Hot 100]]*-ում։

## Պատմություն
Երգը ի սկզբանե թողարկվել է DreamWorks Records լեյբլում 2019 թվականի հունիսի 7-ին՝ աննշան հաջողության հասնելով Ավստրալիայում, բայց դարձել է ռեփերի այդ ժամանակ ամենահայտնի սինգլը։ Սակայն 2020 թվականի վերջին երգը սկսել է ժողովրդականություն վայելել սոցիալական ցանցերում, քանի որ օգտագործվել է TikTok սոցիալական ցանցի մի շարք տեսահոլովակներում։ 2021 թվականի հունվարի 6-ին երգը վերահրատարակվել է։ Այդ ժամանակ այն արդեն ուներ ավելի քան 32 մլն ունկնդրում Spotify-ում և տարածում էր ստանում Tiktok-ի սոցիալական ցանցերում և տեսահոլովակներում։

2021 թվականի փետրվարին սինգլը գերազանցել է Spotify-ում 100 միլիոն ունկնդրումների նշագիծը՝ դառնալով Teamwrk Records-ի ամենաշատ ունկնդրումներ ունեցող երգը։ Երգը ներառվել է նաև *The Shazam Predictions 2021*  երգացանկում, որը կազմել են Shazam-ը և Apple Music-ը։ Խոսելով երգի տեքստի մասին՝ ռեփերը պատմում է. «Astronaut In the Ocean»-ը ազդում է հոգեկան դեպրեսիայի վրա, քանի որ ես խրված էի տագնապի և ընկճվածության զգացողության մեջ»։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

Կատեգորիա:2021 սինգլներ
Փորձաշրջան (ֆիլմ)

**«Փորձաշրջան»** (), 1960 թվականի խորհրդային գունավոր գեղարվեստական ֆիլմ 1920-ականների քրեական հետախուզության աշխատակիցների մասին։ Ֆիլմը նկարահանել է ռեժիսոր Վլադիմիր Գերասիմովը Պավել Նիլինի համանուն վեպի հիման վրա։

## Սյուժե
1923 թվական։ Զայցևը և Եգորովը կոմերիտմիության ուղեգրով գնում են աշխատելու։ Սկսնակները, որոնցից մեկը ամաչկոտ ու անվճռական է, մյուսը՝ վստահ և համառ, աշխատանքի են ընդունվելուց առաջ պետք է փորձաշրջան անցնեն։

## Դերերում
* Օլեգ Եֆրեմով - *Ուլյան Գրիգորի Ժուր, ՔՀ ավագ լիազոր
* [[Օլեգ Տաբակով]] - *Սաշա Եգորով
* Թամարա Լոգինովա - *Կատյա, Եգորովի քույրը
* Վյաչեսլավ Նեվիննի - *Սերգեյ Զայցև
* Բորիս Նովիկով - *հերթապահ Վորոբեյչիկ
* Վլադիսլավ Բալանդին - *Բարմաշով, ՔՀ աշխատակից
* Եվգենի Ուրբանսկի - *Կուրիչև, գլխավոր
* Եվգենի Տետերին - *Իլյա Բորիսովիչ Կաց, դատական բժիշկ
* Անդրեյ Տուտիշկին - *գործակատար
* Միխայիլ Սեմենիխին - *Աֆանասի Սոլովյով, Ժուրի ընկերը
* Վլադիմիր Սոլովյով - *Օժերելև ավագ, զենքի վաճառող
* Տատյանա Ստրուկովա - *Օժերելևա, պառավ
* Յուրի Կիրեև - *Պաշա Օժերելև, ավազակ
* Պավել Վիննիկ - *դեղագործ Գրիգորի Միտրոֆանովիչ Ֆրինյով
* Վլադիմիր Գրիբկով - *դիահերձարանի աշխատակից
* Տատյանա Լավրովա - *Վարյա
* Ալեքսանդրա Պոպովա - *զբոսնող
* Ելենա Մաքսիմովա - *տուժած
* Վալենտինա Տոկարսկայա - *խաղաբանկ դնող «Կալկութա» կազինոյում
* Պյոտր Ռեպնին - *կոմիսիոն խանութի տեր
* Վլադիմիր Տյագուշև - *օղի թորող
* Իննա Ֆեոդորովա - *Աննա Իվանովնա Կուկուշկինա, բակապանուհի
* Ալեքսեյ Դոբրոնրավով - *Դեմենտի Եմելյանովիչ Ալտուխին, հարևան
* Ալբերտ Ֆիլոզով - *կուսկազմակերպիչ շաբաթօրյակին (լուսագրերում նշված չէ)

## Նկարահանող խումբ
* Սցենարի հեղինակ՝ Իգոր Բոլգարին
* Ռեժիսոր՝ Վլադիմիր Գերասիմով
* Օպերատոր՝ Գալինա Պիշկովա
* Նկարիչ՝ Ալեքսանդր Մյագկով
* Կոմպոզիտոր՝ Անտոնիո Սպադավեկիա

## Ծանոթագրություններ

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր ոստիկանների մասին
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Կատեգորիա:Ֆիլմեր, որոնց գործողությունները տեղի են ունենում 1923 թվականին
Կատեգորիա:1960-ականների խորհրդային ֆիլմեր
Լուրջ խաղ

«**Լուրջ խաղ**» (), 1992 թվականի գեղարվեստական ֆիլմ, որ նկարահանվել է Սերգեյ Ուստինովի «Ով չի թաքնվել» () վեպի հիման վրա։

## Վերացական
Քրեական հետախուզության օպերլիազոր, ոստիկանության կապիտան Ստանիսլավ Սեվերինը, որը հեռացվել է միլիցիայից ծառայողական լիազորությունները չարաշահելու համար, իր պետի խնդրանքով կրկին վերադառնում է ծառայության որպես տեղամասային տեսուչ։

Այն բանից հետո, երբ Ստանիսլավի ներկայությամբ տնային կառավարչության աշխատակիցները բացել են բնակարանի դուռը, որտեղ հայտնաբերվել է դիակ և կողոպուտի հետքեր, կապիտանն ակամայից ներքաշվում է այդ հանցագործության հետաքննության մեջ։ Բնակարանի սպանված բնակիչը՝ Վիկենտի Չերկիզովը, իր տանը պահել է շատ խոշոր գումար։

Հանգուցյալի եղբայրը՝ քրեական հեղինակություն Արսենի Չերկիզովը, Սևերինին օգնություն է առաջարկում մարդասպաններին գտնելու հարցում։

## Դերերում
* Օլեգ Ֆոմին – *միլիցիայի կապիտան Ստանիսլավ Սևերին, տեղամասային լիազոր, նախկին օպեր
* Ալեքսանդր Պոտապով – *միլիցիայի փոխգնդապետ Վալենտին Սերգեևիչ Վալիուլին
* Արմեն Ջիգարխանյան – *Արսեն Ֆեոդորովիչ Չերկիզով / Վիկենտի Ֆեոդորովիչ Չերկիզով, երկվորյակ եղբայրներ
* Ալեքսանդր Մարտինով – *Լերիկ
* Սերգեյ Նիկոնենկո – *ոստիկանության ավագ լեյտենանտ Սանյա Դիսկին
* Օլգա Տոլստեցկայա – *Մարինա
* Անատոլի Մամբետով (լուսագրերում՝ Անատոլի Մայբետով) – *«Գլոբուս»
* Վլադիմիր Յամնենկո – *Վիկտոր Բայդակով
* Նինա Անտոնովա – *Ստեպանիդա, դատախազության քննիչ
* Էռնստ Ռոմանով – *Մարինայի հայրը
* Վիլորի Պաշչենկո – *միլիցիայի մայոր Մնիշին
* Բորիս Ռոմանով – *Պարապետով
* Ձինտարս Բրուվերիս – *Բուրիգին
* Ասվադ Խասանով – *Խասամով
* Գեորգի Մորոզյուկ – *Տրոֆիմիչ
* Անդրեյ Կրիլով – *Պանկին
* Քսենիա Ռյաբինկինա – *Լյալկա, Լերիկի կինը
* Օլեգ Մասլեննիկով – *Նևմյանով, դատախազության քննիչ
* Մարինա Մոգիլևսկայա – *Սկաչիկովա
* Վալերի Նևեդրով – *Գոլուբկո, ոստիկանության փոխգնդապետ
* Եկատերինա Կրուպեննիկովա

## Նկարահանող խումբ
* Սցենարի հեղինակ՝ Սերգեյ Ուստինով
* Ռեժիսոր՝ Անատոլի Իվանով
* Օպերատորներ՝ Վասիլի Բորոդին, Միխայիլ Կրետով
* Նկարիչ՝ Օքսանա Տիմոնիշինա
* Կոմպոզիտոր՝ Իգոր Ստեցյուկ

Ֆիլմի նկարահանումները կատարվել են Մոսկվայում և Կիևում, թեև ըստ սյուժեի բոլոր իրադարձությունները տեղի են ունենում Մոսկվայում։ Այսպես, ֆիլմի սկզբի՝ բնակարանի և բնակելի տան մոտի տեսարանները նկարահանվել են Կիևում Սուվորովի փողոցում, № 11 տանը։

Միլիցիայի ՈՒԱԶ ավտոմեքենայի վրայի գրությունն ուկրաիներեն է՝․ «МІЛІЦІЯ»։ Մեքենայի համարները նույն պատճառով մեկ մոսկովյան են՝ «MO», ապա Կիևի՝ «КИ»։

Էկրանավորման սյուժեն պակաս սուր է ստացվել, քան գիրքը․ դրանից հանվել է մի քանի սպանություն։ Բացի այդ, ֆիլմի մեջ չի ներառվել Մարինայի և Սևերինի օդանավակայանի վերջնական ռեպլիկան, որը բացատրում է, որ իր փրկագնի համար նա հանցագործներին տվել է ոչ թե իրական բանկային չեկեր, այլ պատճեններ։

## Ծանոթագրություններ

## Արտաքին հղումներ
* *Сергей Устинов.* Кто не спрятался 

Կատեգորիա:Ռուսական ֆիլմեր
Կատեգորիա:1992 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Ultra (ալբոմ)

***Ultra***, բրիտանական Depeche Mode խմբի իններորդ ստուդիական ալբոմը, որը թողարկվել է 1997 թվականի ապրիլի 14-ին։ Ձայնասկավառակը զբաղեցրել է 1-ին հորիզոնականը Մեծ Բրիտանիայի հիթ-շքերթում, իսկ սինգլների տեսքով թողարկված կոմպոզիցիաները դարձել են հիթեր։ 2006 թվականի ապրիլի տվյալներով՝ ԱՄՆ-ում ալբոմը վաճառվել է 584 000 օրինակով։

## Շապիկ
Ալբոմի գրաֆիկական ձևավորմամբ զբաղվել է խմբի հետ երկար ժամանակ համագործակցող լուսանկարիչ Անտոն Կորբեյնը։

## Վերաթողարկում
2007 թվականի հոկտեմբերի 2-ին (Հյուսիսային Ամերիկայում՝ հոկտեմբերի 3-ին) տեղի է ունեցել ալբոմի վերաթողարկումը, որը բաղկացած էր երկու ձայնասկավառակներից։ SACD/CD ֆորմատի առաջին սկավառակը (ԱՄՆ-ում՝ CD) պարունակում է ալբոմի երգերը, որոնք անցել են ռեմաստինգ։ DVD երկրորդ սկավառակը պարունակում է բի-սայդեր և «Depeche Mode 95-98 (Oh well, that' s the end of the band...)» վավերագրական ֆիլմը, որում պատմվում է ալբոմի ստեղծման մասին։ Ֆիլմում Մարտին Գորն իր կարծիքն է հայտնում Ալան Ուայլդերի հեռանալու մասին։ Ֆիլմին հարցազրույցներ են տալիս նաև խմբի բոլոր մասնակիցները, ինչպես նաև Դենիել Միլլերը, պրոդյուսեր Թիմ Սիմենոնը, համերգների մասնակիցներ Պիտեր Գորդենոն և Քրիստիան Այգները, լուսանկարիչ Անտոն Կորբեյնը և ուրիշներ։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

Կատեգորիա:Դեփեշ Մոդի սինգլներ
Էնդրյու Նաբութ

**Էնդրյու Նաբուտ** (, ), ավստրալիացի ֆուտբոլիստ, «Մելբուռն Սիթի» ակումբի կիսապաշտպան։ 2018 թվականի աշխարհի առաջնության մասնակից։

## Ակումբային կարերա
Նաբուտը կրիերան սկսել է  հանդես գալով Ավստրալիայի ցածր դիվիզիոնների ակումբներում՝ «Սանշայն Ջորջ Կրոս», «Հեյդելբերգ Յունայթեդ» և «Մորելանդ Զեբրաս»։ 2012 թվականին Էնդրյուն պայմանագիր է ստորագրել «Մելբուռն Վիկտոր»-ի հետ։ Հոկտեմբերի 13-ին «Բրիսբեն Ռոար» ակումբի դեմ մրցախաղում նորամուտ է ունեցել A-լիգայում։ Նոյեմբեր 10-ին «Սիդնեյա» ակումբի դեմ խաղում Նաբուտը խփել է իր առաջին գոլը «Մելբուռն Վիկտոր»-ի կազմում։ 2015 թվականին նա թիմին օգնել է հաղթել առաջնությունը։ 2016 թվականի սկզբին Էնդրյուն տեղափոխվել է մալազիական «Նեգերի-Սեմբիլա» ակումբ, որի կազմում խաղացել է հաջորդ կես տարվա ընթացքում։ 2016 թվականի ամառը Նաբուտը վերադարձել է իր հայրենիք՝ դառնալով «Նյուքասլ Յունայթեդ Ջեսթ» ակումբի խաղացող։ Հոկտեմբերի 9-ին «Ադելաիդա Յունայթեդ» ակումբի դեմ մրցախաղում նորամուտ  է ունեցել նոր ակումբի կազմում։ Նոյեմբերի 10-ին «Մելբուռն Սիթի» ակումբի դեմ մրցախաղում Էնդրյուն խփել է իր առաջին գոլը «Նյուքասլ Յունայթեդ Ջեսթ» ակումբի կազմում։

2018 թվականի սկզբին Նաբուտը տեղափոխվել է ճապոնական «Ուրավա Ռեդ Դայմոնդս» ակումբ։ Ապրիլի 2-ին «Ջուբիլո Իվատա» ակումբի դեմ մրցախաղում նորամուտ է ունեցել J-Լիգա։ 2019 թվականի մայիսի 17-ին «Սյոնան Բելմարե» ակումբի դեմ մրցախաղում Էնդրյուն խփել է իր առաջին գոլը «Ուրավա Ռեդ Դայմոնդս» ակումբի կազմում։ Նույն թվականի ամռանը Նաբուտը վերադարձել է «Մելբուռն Վիկտորի» ակումբ։

## Միջազգային կարիերա
2018 թվականի մարտի 23-ին Նորվեգիայի հավաքականի դեմ ընկերական խաղում Նաբուտը նորամուտ է ունեցել Ավստրալիայի հավաքականի կազմում։ 2018 թվականի հունիսի 1-ին Չեխիայի հավաքականի դեմ մրցախաղում նա խփել է իր առաջին գոլը ազգային թիմի կազմում։

2018 թվականին Նաբուտը մասնակցել է Ռուսաստանում Աշխարհի առաջնությանը։ Մրցախաղում նա խաղացել է Ֆրանսիայի և Դանիայի թիմերի դեմ մրցախաղերում։

2019 թվականին Նաբուտը ներառվել է ԱՄԷ-ում Ասիայի գավաթի հավաքականի կազմում։ Մրցախաղում նա խաղացել է ԱՄԷ-ի թիմի դեմ մրցախաղում։

### Գոլեր Ավստրալիայի հավաքականի կազմում

## Ձեռքբերումներ
**Թիմային**

 **«Մելբուռն Վիկտորի»**
* Ավստրալիայի ֆուտբոլի առաջնություն՝ 2014 2015

## Ծանոթագրություններ

## Արտաքին հղումներ
* 
* 
* 
* 
* Andrew Nabboutt on PlayersVoice 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ավստրալիայի հավաքականի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ռոլանդ Մաթես

**Ռոլանդ Մաթես**  (, ), Գերմանիայի դեմոկրատական հանրապետության լողորդ, մեջքի վրա լողալու և ինտեգրված լողի վարպետ։

## Կենսագրություն
Ռոլանդ Մաթեսը եղել է քառակի օլիմպիական չեմպիոն, աշխարհի և Եվրոպայի բազմակի չեմպիոն, մեր ժամանակների ամենահայտնի և տիտղոսակիր գերմանացի մարզիկներից մեկը։ 
Նա նաև աշխարհի և օլիմպիական խաղերի ռեկորդակիր էր։ 
Մաթեսը յոթ անգամ (1967—1971, 1973, 1975 թվականներին) ճանաչվել է *Գերմանիայի դեմոկրատական հանրապետության* տարվա լավագույն մարզիկ։ 1981 թվականին մարզիկի անունը ներառվել է ջրային տեսակի սպորտի միջազգային փառքի սրահում։

## Անձնական կյանք
Մաթեսը ամուսնացած է եղել գերմանացի հայտնի լողորդուհի քառակի օլիմպիական չեմպիոն *Կորնելիա Էնդերի* հետ։ Մաթեսից բաժանվելուց հետո Կորնելիան ամուսնացել է գերմանացի տասնամարտիկ *Շտեֆեն Գրումտի* հետ։

## Ծանոթագրություններ

## Արտաքին հղումներ
* 
* 

Կատեգորիա:Անձինք նամականիշերի վրա
Կատեգորիա:Գերմանացի բժիշկներ
Կատեգորիա:Գերմանացի լողորդներ
Կատեգորիա:Ենայի համալսարանի շրջանավարտներ
Կատեգորիա:Սրտամկանի ինֆարկտից մահացածներ
Էնն Հիլլ

**էնն Թ․ Հիլլ** (, ), ամերիկացի նորաձևության դիզայներ և յոգայի ուսուցիչ։

## Վաղ տարիներ
Հիլլը մեծացել է Ատլանտայում՝ Ջորջիա նահանգ։ 1933 թվականին ավարտել է Առևտրային միջնակարգ դպրոցը, սովորել է Ջորջիայի համալսարանում և մինչև 1937 թվականին Լոս Անջելես տեղափոխվելը աշխատել է որպես սղագրիչ։

## Taffy ոճ
Հիլլը 1937-1958 թվականներին իր սեփական*Taffy* գծի համար ստեղծել է գերազանցապես բամբակյա շրջազգեստներ։ Քանի որ կանանց նորաձևությունը զբաղեցնում էր բյուջեի մեծ մասը, նրա զգեստների ժողովրդականությունը մեծանում էր։ Նրանք 1948 թվականին Պալմ-Սփրինգս թենիսի ակումբում կայացած գերժամանակակից ընթրիքի ժամանակ նշվել են որպես «երևելի»։*[[Vogue]]-ն* և *[[Harper's Bazaar]]*-ը 1950-ական թվականներին հրապարակել են լիաէջ հայտարարություններ*Taff* նորաձևության մասին և լուսաբանել են *Taffy* նորաձևության միտումները։ «Չկա ավելի կանացի և ռոմանտիկ բան, քան գեղեցիկ լայն կիսաշրջազգեստը ներքին կիսաշրջազգեստի հետ»,- ասել է Էննի Հիլլը *Women’s Wear Daily*-ին։ «Շատ կանացի զգեստներ գրեթե բոլորն ունեն փարթամ կիսաշրջազգեստներ, որոնք կառուցված են իրենց ստորին կիսաշրջազգեստների վրա»,- գրել է Եվգենիա Թրինքլը՝ *Star Telegram-*ի*,* Bergdorf Goodman-ի, Garfinckel’s-ի նորաձևության հեղինակը, որոնք աջակցում էին Թեֆֆիի նորաձևությունը։

## Առողջություն և յոգա
Ջիփսի Բութսի հետ ծանոթության շնորհիվ Հիլլը սկսել է հետաքրքրվել առողջ սնունդով և յոգայով։ Նա յոգա է սովորել Իդրա Դևի հետ միասին և թողարկել է յոգայի ուսուցողական իր սեփական տեսանյութը, նաև ոգեշնչող բանաստեղծություն։

## Մահ
Էնն Հիլլը մահացել է 1999 թվականի մարտի 8-ին իր տանը՝ Կալիֆոռնիայի Ռանչո Միրաժ առողջարանային քաղաքում, սրտային անբավարարությունից 82 տարեկան հասակում։

## Պատկերասրահ

Պատկեր:Taffyvfn.jpg|*Taffy* в журнале *[[Vogue]]* ամսագրում, 1956, ապրիլի 15, էջ 29
Պատկեր:Taffyhbfn.jpg|*Taffy* в *[[Harper’s Bazaar]]* 1956, ապրիլ, էջ 87
Պատկեր:Athwwd56.jpg|*Taffy* *Women’s Wear Daily-ում,*  1956, փետրվարի 26
Պատկեր:Bazaar57fn.jpg|*Taffy* Harper’s Bazaar-ում, 1957, ապրիլ
Պատկեր:Bergdorfg2.jpg|*Taffy* Bergdorf Goodman-ում, 1956
Պատկեր:Taffygar.jpg|*Taffy*  Garfinckel’s-ում, հոկտեմբեր, 1956
Պատկեր:Taffyjacob.jpg|*Taffy* Jacobson’s-ում, հոկտեմբեր, 1956
Պատկեր:Taffylilly.jpg|*Taffy* в *Lillie Rubin*ում, հոկտեմբեր*Lillie Rubin* 1956
Պատկեր:Tclevelandfn.jpg|*Taffy* 1956
Պատկեր:Athstlouis.jpg|*Taffy* Սենթ Լուիսում, 1956
Պատկեր:Athhouston.jpg|*Taffy* Հյուստոնում, 1956
Պատկեր:Athmemphis.jpg|*Taffy* 1956
Պատկեր:Taffy at Desmonds 1956 advert.jpg|*Taffy* Պալմ Սփրինգսում, 1956
Պատկեր:Athcincinnati.jpg|*Taffy*, 1956
Պատկեր:Taffychristifn.jpg|*Taffy* в *Corpus Christi*, 1956
Պատկեր:Taffyflyer.jpg|*Taffy* գովազդային ֆլայեր, 1956
Պատկեր:Taffyflyer2.jpg|*Taffy* գովազդային ֆլայեր, 1956
Պատկեր:Taffylabel.jpg|*Taffy*
Պատկեր:Anne T. Hill ca. 1945.jpg|էնն Թ․ Հիլլ, հոկտեմբեր, 1947
Պատկեր:Anne T. Hill - 1933 2.jpg|էնն Թ․ Հիլլ, 1933 թվականի ավարտական, Առևտրային միջնակարգ դպրոց, Ատլանտա


## Ծանոթագրություններ

Կատեգորիա:20-րդ դարի ամերիկացի կանայք
Կատեգորիա:Ամերիկացի մանկավարժներ
Կատեգորիա:Նորաձևության դիզայներներ
Ջոմսոմ

**Ջոմսոմ** (, նաև **Ջոմոսոմ**), փոքրիկ քաղաք Նեպալում, Մուստանգ շրջանի վարչական կենտրոնը։

## Աշխարհագրություն
Ջոմսոմը գտնվում է Հիմալայներում՝ բարձրությունը ծովի մակարդակից 2770 մ է։ Քաղաքը գտնվում է Կալի-Գանդակի գետից առաջացած հովտում, որը հոսում է Աննապուրնա և Դաուլագիրի լեռների միջև։ Հովտի լայնությունը 0,5-1 կմ է։

Ջոմսոմից երևում են Դհաուլագիրի (8167 մ), Նիլգիրի (7061 մ) և Տուկչե-Րի (6920 մ) լեռնագագաթները։

2011 թվականի տվյալներով Ջոմսոմի բնակչությունը կազմում էր 1370 մարդ։

## Տնտեսություն
Ջոմսոմում գործում են Նեպալի մի շարք պետական և առևտրային կազմակերպությունների ներկայացուցիչներ։

Բնակչությունը զբաղված է գյուղատնտեսությամբ և զբոսաշրջությամբ։ Ջոմսոմ շրջանում աճեցված խնձորները բարձր են գնահատվում իրենց համի համար։

## Ռազմական բազա
Ջոմսոմում կա նեպալյան բանակի լեռնային հրացանների պատրաստման կայան։

## Տրանսպորտ
Հարավ ընթացող ճանապարհը Ջոմսոմին կապում է Բենիի հետ, իսկ ավելի ուշ՝ Պոկհարայի հետ։ Այս ճանապարհին կա ավտոբուսային երթուղիների ցանց։

Ճանապարհը դեպի հյուսիս տանում է դեպի Կագբենի գյուղ և դեպի Մուկտինաթ տաճարային համալիր՝ հինդուիստների և բուդդիստների ուխտատեղի։

Ջոմսոմում կա փոքր օդանավակայան («Ջոմսոմ» օդանավակայան), որտեղից կանոնավոր չվերթներ են իրականացվում դեպի Պոխարա (թռիչքի տևողությունը մոտ 20 րոպե է)։ Օդանավակայանը բաց է միայն առավոտյան, քանի որ ցերեկը ուժեղ քամի է բարձրանում Կալի-Գանդակի հովտում, ինչը անհնար է դարձնում օդային ճանապարհորդությունը։

## Զբոսաշրջություն
Արշավային զբոսաշրջային երթուղիներն անցնում են Ջոմսոմով.
* **«Աննապուրնայի շուրջ»՝** երեքշաբաթյա արշավ է Աննապուրնա լեռնաշղթայի շուրջ։ Շատ զբոսաշրջիկներ երթուղու քայլող հատվածն ավարտում են Ջոմսոմում, որտեղից ինքնաթիռով թռչում են Պոկհարա, այս դեպքում արշավը տևում է 2 շաբաթից էլ քիչ։
***Ջոմսոմյան տրեկ՝** արշավ Նայապուլից մինչև Մուկտինաթ։

Ջոմսոմից հյուսիսային ուղղությամբ ճանապարհ կա դեպի Լո թագավորություն՝ վերին Մուստանգի տարածք, լեզուն և մշակույթը կապված է Տիբեթի հետ։

Քաղաքից հարավ գտնվում է Մուստանգի թանգարանը, որտեղ ցուցադրվում են տարազների, լուսանկարների և կենցաղային իրերի հավաքածուներ։

## Պատկերասրահ

Jomsom Airport, Nepal, Himalaya.jpg
File:Jomsom, Cow, Mustang, Nepal.jpg
File:Jomsom, Village life 2, Mustang, Nepal.jpg
Jomsom, Rural life 2, Mustang, Nepal.jpg
Jomsom, Village life, Mustang, Nepal.jpg
Mustang-Jomsom-18-Hotel Mustang Taj-2015-gje.jpg
Mustang-Jomsom-86-Hotel Mustang Taj-2015-gje.jpg
Mustang-Jomsom-42-Gompa-2015-gje.jpg
Mustang-Jomsom-52-Busbahnhof-2015-gje.jpg
Mustang-Jomsom to Kagbeni-10-runde Struktur-2015-gje.jpg


## Ծանոթագրություններ

Կատեգորիա:Հիմալայներ
Կատեգորիա:Նեպալ
Կատեգորիա:Նեպալի քաղաքներ
Ֆրանսիսկո Գովինյո Լիմա

**Ֆրանսիսկո Գովինյո Լիմա** (, ), բրազիլացի ֆուտբոլիստ, խաղացել է կիսապաշտպանական գծում, իսկ հետագայում՝ որպես մարզիչ։

## Կարիերա
«Սան Պաուլու» պատանեկան դպրոցի սան է։ Եվրոպական կարիերան նա սկսել է 25 տարեկանում՝ թուրքական «Գազիանտեպսպորում»։ Այնուհետեւ նա խաղացել է Շվեյցարիայի և Իտալիայի ակումբներում։ 2004 թվականին նա պայմանագիր կնքեց Մոսկվայի «Լոկոմոտիվի» հետ։ «Լոկոմոտիվի» կազմում  2004 թվականի Ռուսաստանի չեմպիոն, 2005 թվականի Ռուսաստանի առաջնության բրոնզե մեդալակիր, 2005 թվականի Ռուսաստանի սուպերգավաթակիր։ 2006 թվականի հունվարին «Քաթար ՖԱ»-ն վարձակալել է ֆուտբոլիստին, որից վեց ամիս անց տեղափոխվել է Մոսկվայի «Դինամո»։ 2007 թվականի հունվարից խաղում է իտալական «Բրեշիա» թիմում։ 2008 թվականի հուլիսին նա տեղափոխվեց ամերիկյան «Սան-Խոսե Էրտկվեյկս»,  MLS-ի խաղացող։ 2009 թվականի հունվարին նա հեռացավ «Սան Խոսե»-ից և շուտ պայմանագիր կնքեց Իտալիայի երրորդ լիգայի «Տարանտո»-ի թիմի հետ:2010 թվականին վերադարձավ Բրազիլիա։ 2016 թվականին՝ 45 տարեկան հասակում, նա վերսկսեց կարիերան «Ֆաստ» ակումբում՝ հայրենի Մանաուսից։

Ֆրանսիսկո Լիման չի խաղացել որևէ ազգային թիմում, չնայած ունեցել է այդ հնարավորությունները։

## Նվաճումներ
* Իտալիայի Սուպերգավաթ 2001
* Ռուսաստանի Չեմպիոն 2004
* Ռուսաստանի Սուպերգավաթ 2005

## Ծանոթագրություններ

## Արտաքին հղումներ
* 
* 

Կատեգորիա:Բոլոնիայի ֆուտբոլիստներ
Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրեշիայի ֆուտբոլիստներ
Կատեգորիա:Գազիանթեփսպորի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սան Պաուլուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ցյուրիխի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Հողաբերդ կամավորական ջոկատ

**Հողաբերդ**, հայ հրետանավուների կամավորական ջոկատ, որը մասնակցել է Արցախյան ազատամարտին։ Կազմավորվել է 1989 թվականին Խորհրդային Հայաստանի Արարատի շրջանի Դվին գյուղում։

## Մարտական ուղի
«Հողաբերդ» հրետանավորների կամավորական ջոկատը կամ առանձին ազատամարտիկները 1989-ից 1994 թվականներին մասնակցել են Խորհրդային Հայաստանի, հետագայում Հայաստանի Հանրապետության և Արցախի Հանրապետության տարածքի ինքնապաշտպանական կամ ազատագրական մարտերին։ Մասնավորապես, 1990 թվականի հունվարին նրանց մասնակցել են Խորհրդային Հայաստանի Երասխ գյուղի ինքնապաշտպանական կռիվներին, հետագայում Հայաստանի Հանրապետության Վայքի (Խնձորուտ), Նոյեմբերյանի (Ոսկեպար), Տավուշի (Պառավաքար), Գորիսի (Հալիձոր), Մեղրիի (Նռնաձոր), Կապանի (Ճակատեն), Վարդենիսի (Սոթք) և Արցախի Բերձորի (Ղոչազ), Մարտակերտի (Հակոբ Կամարի), Շահումյանի (Բուզլուխ, Մանաշիդ, Վերինշեն), Վարանդայի (Մուսաբեյփ, Հորադիզ) շրջանների ինքնապաշտպանական և ազատագրական մարտերին։

Տարբեր ժամանակներում հրետանավորների կամավորական ջոկատի հրամանատարներ են եղել Գ. Թադևոսյանը, Հ. Խաչատրյանը։

## Տես նաև
* Արցախյան ազատամարտ

## Ծանոթագրություններ

Կատեգորիա:Արցախյան պատերազմի հայկական ջոկատներ
Ջայրուդ

**Ջայրուդ** (), քաղաք Սիրիայի հարավ-արևմուտքում՝ Դամասկոսի մուհաֆազայի տարածքում։ Մտնում է Ալ-Կուտեյֆա շրջանի կազմի մեջ։ Ըստ Սիրիայի վիճակագրության կենտրոնական բյուրոյի՝ 2004 թվականին քաղաքի բնակչությունը կազմել է 24219 մարդ։ Բնակչության մեծամասնությունը սուննի մուսուլմաններ են։

## Պատմություն
Ջայրուդդի շրջանում անցկացված հնագիտական պեղումների ընթացքում հայտնաբերվել են առարկաներ (միկրոլիտներ, դանակներ, քերիչներ և այլ քարե գործիքներ), որոնք վերաբերում են Նատուֆյան մշակույթի գոյության ժամանակաշրջանին։Հռոմեական կայսրության ժամանակներում քաղաքը հայտնի է եղել որպես Գերոդա (Geroda): Անտոնիոս Օգոստոսի Իթիներարիայում քաղաքը հիշատակվում է որպես կայաններից մեկը Պալմիրայի և Դամասկոսի միջև ընկած ճանապարհին։ Քաղաքը հիշատակվել է նաև միջնադարյան ճանապարհորդ, պատմաբան և աշխարհագրագետ Յակութ ալ-Համավիի աշխատանքներում։ Սիրիայում օսմանյան տիրապետության շրջանում Ջայրուդը եղել է նահիյայի վարչական կենտրոն։

## Աշխարհագրական դիրք
Քաղաքը գտնվում է մուհաֆազայի հյուսիսային մասում՝ նահանգի վարչական կենտրոն և երկրի մայրաքաղաք Դամասկոսից մոտավորապես 45 կիլոմետր դեպի հյուսիս-արևելք։ Ծովի մակարդակից բացարձակ բարձրությունը կազմում է 809 մետր։

## Ժողովրդագրություն
2013 թվականի գնահատողական տվյալների համաձայն՝ բնակչության թվաքանակը կազմել է 39 903 մարդ։
Քաղաքի բնակչության թվաքանակի դինամիկան ըստ տարիների․

## Տրանսպորտ
Մոտակա օդանավակայանը գտնվում է Դամասկոս քաղաքում։

## Ծանոթագրություններ

## Գրականություն

*
* 
*
*
* 

Կատեգորիա:Սիրիայի քաղաքներ
Դարկուշ

**Դարկուշ** (), քաղաք Սիրիայի հյուսիս-արևմուտքում, գտնվում է Իդլիբի մուհաֆազայի տարածքում։ Մտնում է Ջիսր ալ-Շուղուրի գավառի կազմի մեջ։ Նույնանուն նահիյայի վարչական կենտրոնն է։

## Պատմություն
Սիրիայում հռոմեական իշխանության տարիներին քաղաքը եղել է գետային նավերի կառուցման կենտրոն։ Եղել է կամուրջ Օրոնտես գետի վրա, որի ավերակները պահպանվել են մինչև մեր ժամանակները։ 322 թվականից հետո քաղաքի բնակչությունը քրիստոնեացվել է։
Խաչակրաց արշավանքների դարաշրջանում Դարկուշը մտել է Անտիոքի դքսության կազմի մեջ։ 1188 թվականին քաղաքը գրավվել է Սալահ ադ-Դինի զորքերի կողմից։ 1260 և 1267 թվականների միջև ընկած կարճ ժամանակահատվածում քաղաքը կրկին զբաղեցրել են խաչակիրները՝ Անտիոքի դուքս Բոեմունդ VI-ի գլխավորությամբ։ 1267 թվականին Դարկուշը գրավվել է Եգիպտոսի աուլթան Բեյբարս I-ի կողմից։
1822 թվականի օգոստոսի 13-ին քաղաքը խիստ տուժել է հզոր երկրաշարժի հետևանքով, որի հետևանքով Դարկուշում և արվարձաններում զոհվել է շուրջ 20 հազար մարդ։

## Աշխարհագրական դիրքը
Քաղաքը գտնվում է մուհաֆազայի արևմտյան մասում՝ էլ-Ասի գետի աջ ափին, Թուրքիայի հետ պետական սահմանի մոտ, ծովի մակարդակից 97 մետր բարձրության վրա.
Դարկուշը գտնվում է նահանգի վարչական կենտրոն Իդլիբից մոտ 20 կիլոմետր հեռավորության վրա և երկրի մայրաքաղաք Դամասկոսից 270 կիլոմետր դեպի հյուսիս։

## Բնակչությունը
2004 թվականի պաշտոնական մարդահամարի տվյալներով՝ քաղաքի բնակչության թվաքանակը կազմել է 5295 մարդ (2709 տղամարդ և 2586 կին)։

## Տրանսպորտ
Քաղաքի արևելյան հատվածով անցնում է № 56 ավտոճանապարհը։ Մոտակա քաղաքացիական օդանավակայանը գտնվում է Թուրքիայի Անթաքիա քաղաքում։

## Ծանոթագրություններ

## Գրականություն

*
*
*
*
* 
*
*

Կատեգորիա:Սիրիայի քաղաքներ
Լեֆկա

**Լեֆկա** (, ), փոքր քաղաք և մունիցիպալիտետ Կիպրոսում, որը գտնվում է Մորֆու ծովածոցի մոտ։ Գտնվում է Գյուզելյուրթ շրջանի տարածքում և վերահսկվում է մասամբ ճանաչված Հյուսիսային Կիպրոսի Թուրքական Հանրապետություն պետության կողմից։

## Պատմություն
XIV դարում քաղաքում հիմնականում բնակվել են հույները։ Այնուհետև Վենետիկյան ժամանակաշրջանում քաղաքը վերածվել է Վենետիկի գաղութ քաղաքի և քաղաքում գերակշռել են իտալական ծագում ունեցող կաթոլիկները։

Օսմանյան կայսրության կայացման շրջանում թուրքերն սկսել են գաղթել քաղաք։ 1963-1975 թվականների կիպրոսյան ճգնաժամի ժամանակ հույն բնակչության մեծամասնությունը լքել է քաղաքը։

Այժմ քաղաքից հարավ ձգվում է Կանաչ գիծը, որը կղզին բաժանում է երկու մասի։

## Քույր քաղաքներ
*  Բերգամա, Իզմիր, Թուրքիա
*  Սելևկիա, Մերսին, Թուրքիա
*  Էլմադաղ, Անկարա, Թուրքիա
*  Մալաթիա, Թուրքիա

## Ժողովրդագրություն

## Ծանոթագրություններ

Կատեգորիա:Կիպրոսի քաղաքներ
Կատեգորիա:Նիկոսիայի շրջանի բնակավայրեր
Բանգար

**Բանգար** (), ոչ մեծ բնակավայր Բրունեյում։ Բնակչությունը կազմում է 3970 մարդ (2008)։

Բանգարը համանուն մունիցիպալիտետի կենտրոնն է։

## Աշխարհագրություն
Բանգարը գտնվում է Տեմբուրոնգ շրջանում, որը երկրի մնացած տարածքներից առանձնացված է մալազիական Սարավակ նահանգով։ Բանգարի տարածքով է անցնում Սարավակի մի մասից դեպի մյուս հատվածը ձգվող ավտոմոբիլային մայրուղին։ Հեռավորությունը մինչև Պանդարուան գետը, որով անցնում է Մալայզիայի հետ սահմանը, կազմում է 4 կմ դեպի արևմուտք։

Բանգարը տեղակայված է Տեմբուրոնգ գետի երկու ափին։

Կլիման շատ շոգ է և խոնավ։ Միջին տարեկան ջերմաստիճանը 27,5&nbsp;°C է, տեղումների քանակը՝ 4012 մմ/տարի։

## Տնտեսություն և տրանսպորտ
Քաղաքում առկա է նավահանգստային տերմինալ, շուկա, առևտրի կենտրոն, սրճարաններ և հուշանվերների խանութներ, Երիտասարդական կենտրոն։

## Տեսարժան վայրեր
Բանգարից 15 կմ հեռավորության վրա գտնվում է Պարադայան անտառային արգելոցը։

## Ծանոթագրություններ

Կատեգորիա:Բրունեյի քաղաքներ
Չիտրալ

**Չիտրալ** (, կխով․ چھترار), քաղաք Պակիստանի Խայբեր-Պախտունխվա նահանգում, համանուն շրջանի կենտրոնն է։ Բնակչությունը կազմում է 31 242 մարդ (2010 թվականի տվյալներով)։

## Անունը
Քաղաքի Անունը գալիս է տեղական դարդիերեն բառից, որը նշանակում է «դաշտ» (кховар c̣hetur, калаша c̣hetr [ʈ͡ʂʰet(u)r]) և ուղղակիորեն համապատասխանում է  սանսկր․ kṣetra- բառին, որն արտացոլված է բազմաթիվ հնդկական տեղանուններում, օրինակ՝ Կուրուկշետրա։

## Պատմություն
Չիտրալը՝ որպես սուննի տիրակալներ ունեցող անկախ կամ կիսանկախ իշխանություն ձևավորվել է XVI-XVII դարերում։ Իշխանությունը գլխավորել է մեխտարը (պարս․՝ «մեծ, գլխավոր») Կատուր դինաստիայից (մինչև 1947 թվականը), որը շրջապատված էր մեծաթիվ արիստոկրատիայով։ Հնդկաստանի հյուսիսում Բրիտանական էքսպանսիայի ընթացքում Դյուրանդի սահմանաբաժանումից հետո Չիտրալը հայտնվել է բրիտանական ազդեցության ոլորտում և 1911 թվականին դարձել է կախյալ պետություն, որը ենթակա էր Բրիտանական կայսրությանը։

1969 թվականին Չիտրալը բռնակցվել է Պակիստանին, որը վերջնականապես վերացրել է միապետական կառավարումը։

## Կլիման

## Բնակչությունը
1998 թվականի մարդահամարի արդյունքներով քաղաքում ապրում էր 29 940 մարդ։

## Կրթություն
Լենգլենդսի քոլեջը հիմնադրվել է 1988 թվականին։ Առաջին տնօրենը եղել է բրիտանական բանակի մայոր, Բրիտանական կայսրության շքանշանի և Սուրբ Միքայելի և Սուրբ Գեորգիի շքանշանի կոմպանոն Ջեֆրի Լենգլենդը։

## Ծանոթագրություններ

## Գրականություն
* 
* 
* 
* 

Կատեգորիա:Մետաքսի ճանապարհի բնակավայրեր
Կատեգորիա:Պակիստանի քաղաքներ
Վահե Սիրունյան

**Վահե Միշայի Սիրունյան** (), Հայաստանի զինված ուժերի փոխգնդապետ, Հայաստանի ոստիկանության մայոր, հայ-ադրբեջանական պատերազմի մասնակից, զոհվել է Շուշիի պաշտպանության համար մղված մարտերում։

## Կենսագրություն
Վահե Սիրունյանը 1989-1999 թվականներին սովորել է Հրազդանի Կաքավաձոր թաղամասում գտնվող Հրազդանի թիվ 7 միջնակարգ դպրոցում։
2000-2002 թվականներին ծառայել է Հայաստանի ՊՆ Հատուկ նշանակության զորքերում, ստացել սերժանտի կոչում, զորացրվելուց հետո՝ 2004 թվականից անցել է ծառայության՝ որպես պայմանագրային զինծառայող։

Սովորել է ենթասպայի դպրոցում, ստացել ենթասպայի կոչում։

Ստուգատեսներին ներկայացրել է Հայաստանը Հունաստանում, Ռուսաստանում և Բելոռուսիայում։ 2007 թվականից տեղափոխվել է Հայաստանի պաշտպանության նախարարություն՝ փոխգնդապետի հաստիքի։ 2016 թվականից ծառայության է անցել Հայաստանի Ոստիկանության համակարգում։

Սովորել է Հյուսիսային համալսարանի իրավագիտության բաժնում, 2012 թվականին ավարտելով այն, ստացել է իրավագիտության բակալավրի աստիճան։

Մինչ Արցախյան երկրորդ 44-օրյա պատերազմը՝ Վահե Սիրունյանը աշխատել է Արցախի Հանրապետության ազգային անվտանգության ծառայությունում, արժանացել է բազմաթիվ պետական, գերատեսչական պարգևների։ Պատերազմի սկզբից կատարել է մարտական առաջադրանքներ։ Մասնակցել է դիվերսիոն խմբերի ոչնչացմանը և հայտնաբերմանը, իսկ նոյեմբերի 5-ին հերթական դիվերսիոն խմբի ոչնչացման ժամանակ մահացել է դիպուկահարի կրակոցից։

Վահե Սիրունյանի մարմինն ամփոփվել է Կաքավաձոր թաղամասի ընտանեկան գերեզմանոցում։

Հայրենիքի սահմանները պաշտպանելիս ցուցաբերած բացառիկ քաջության ու արիության համար ԼՂՀ նախագահի հրամանագրով հետմահու պարգևատրվել է «Մարտական խաչ» 1֊ին աստիճանի շքանշանով։ 2021 թվականի մարտի 20-ին Հրազդանի № 7 միջնակարգ դպրոցի ռազմագիտության դասարանն անվանակոչվել է Վահե Սիրունյանի անունով։

Վահե Սիրունյանը ամուսնացած էր, ունի մեկ որդի և մեկ դուստր։

## Պարգևներ
* 14.09.2010 թ.- Հայաստանի ՊՆ-ի կողմից՝ «Վազգեն Սարգսյան» մեդալ
* 13.08.2011 թ.- Հայաստանի ՊՆ-ի կողմից՝ «Անբասիր ծառայության համար» 1-ին աստիճանի մեդալ
* 24.12.2011 թ.- Հայաստանի ՊՆ-ի կողմից՝ «Հայաստանի զինված ուժեր 20 տարի» հոբելյանական մեդալ
* 30.08.2012 թ.- Հայաստանի ՊՆ-ի կողմից՝ «Ծովակալ Հ. Ս. Իսակով» մեդալ
* 24.12.2016 թ.- Հայաստանի ՊՆ-ի կողմից՝ «Անբասիր ծառայության համար» 2-րդ աստիճանի մեդալ
* 13.02.2017 թ.- Հայաստանի Ոստիկանության պետի հրամանով՝ «Ոստիկանությունում երկարամյա ծառայության համար» 3-րդ աստիճանի մեդալ
* 2020 թ. ԼՂՀ նախագահի հրամանով հետմահու՝ «Մարտական խաչ» 1֊ին աստիճանի շքանշան

## Ծանոթագրություններ

## Արտաքին հղումներ
*Հավերժ փա՛ռք քեզ, բերդաքաղաք Շուշիի համար կյանքդ զոհած իմ Եղբա՛յր. Սեյրան Օհանյան
*Ձեզ բացակա չենք դնի․ Վահե Միշայի Սիրունյան 

Կատեգորիա:44-օրյա պատերազմի մասնակիցներ հայկական կողմից
Կատեգորիա:Հայ փոխգնդապետներ
Ռեդ Բլաֆֆ

**Ռեդ Բլաֆֆ** (), քաղաք ԱՄՆ-ում, Կալիֆոռնիայի Թիհամա շրջանի շրջկենտրոնը։

## Աշխարհագրություն
Ռեդ Բլաֆֆի կոորդինատներն են՝ ։ Ըստ ԱՄՆ մարդահամարի բյուրոյի՝ քաղաքի ընդհանուր մակերեսը կազմում է 19,882 կմ², որից 19,587 կմ² ցամաքային է, իսկ 0,295 կմ² (կամ տարածքի 1,48%-ը)՝ ջրային մակերես։ Ռեդ Բլաֆֆը գտնվում է Ռեդինգից 48 կիլոմետր հարավ, Չիքոյից 64 կիլոմետր հյուսիս-արևմուտք և նահանգի մայրաքաղաք Սակրամենտոյից 201 կիլոմետր հյուսիս։

## Կլիմա
Ռեդ Բլաֆֆը գտնվում է Միջերկրածովյան կլիմայական գոտում։

## Ժողովրդագրություն
### 2000 թվական
Ըստ 2000 թվականի մարդահամարի՝ Ռեդ Բլաֆֆում ապրում էր 13,147 մարդ։ Բնակչության խտությունը կազմում էր 683,2 մարդ/կմ²։ Կար 5567 բնակարանային միավոր՝289.3 միավոր/կմ² միջին խտությամբ։ Ռասայական առումով սպիտակամորթները կազմել են 86,7%, աֆրոամերիկացիները՝ 0,6%, բնիկ ամերիկացիները՝ 2,2%, ասիացիները՝ 1,6%, խաղաղօվկիանոսյան կղզեբնակները՝ 0,1% , այլ ռասաները՝ 5,8%, խառը ռասաները՝ 3,0%, իսպանախոսները՝ 13,7%:

### 2010 թվական
Ըստ 2010 թվականի մարդահամարի՝ Ռեդ Բլաֆֆում բնակվում էր 14076 մարդ։ Բնակչության միջին խտությունը կազմում էր մոտ 708,0 մարդ/կմ²։ Բնակավայրի ռասայական կազմը բաշխվել է հետևյալ կերպ. սպիտակամորթներ՝ 80,7%, աֆրոամերիկացիները՝ 0,9%, տեղաբնիկ ժողովուրդներ՝ 3,1%, ասիացիներ՝ 1,3%, խաղաղօվկիանոսյան կղզեբնակներ՝ 0,1%, այլ ռասաների ներկայացուցիչներ՝ 8,3%-ը, խառը ռասաներ՝ 5,5%-ը, իսպանախոսները կազմում էին քաղաքի բնակչության 21,6%-ը։

## Ծանոթագրություններ

Կատեգորիա:Կալիֆոռնիայի քաղաքներ
Խոստ (քաղաք)

**Խոստ** (,  *Xōst*), քաղաք Աֆղանստանի հարավ-արևելքում, համանուն նահանգի վարչական կենտրոնն է։ Գտնվում է Պակիստանի սահմանից 30 կմ հեռավորության վրա։

Հոստի օդանավակայանը ծառայել է որպես բազա օդային գործողությունների համար նախ ԽՍՀՄ-ի, իսկ հետո ԱՄՆ-ի համար։

Հոստ քաղաքն ունի նաև համալսարան։

## Մարտական գործողություններ
1979-1989 թվականների Աֆղանական պատերազմի ժամանակ քաղաքը մոտ 8 տարի գտնվել է մոջահեդների պաշարման մեջ։ 1998 թվականին ահաբեկչական մարզական ճամբարը հրթիռային հարձակման է ենթարկվել ԱՄՆ բանակի կողմից։

2009 թվականի մայիսի 12-ին զինված զինյալների մի քանի խմբեր (թալիբներ) ներխուժել են Խոստ, ծանր մարտ են սկսել ԱՄՆ բանակի և Աֆղանստանի ազգային բանակի  դեմ։ Ըստ հաղորդումների՝ հարձակումն իրականացրել են 10 մահապարտ ահաբեկիչներ, որոնցից 7-ին հաջողվել է պայթեցնել իրենց, իսկ 3-ին գնդակահարել են անվտանգության ուժերի աշխատակիցները։ Մարտում զոհվել է անվտանգության ուժերի առնվազն չորս աշխատակից և մի քանի քաղաքացիական անձ։

2014 թվականի ապրիլի 4-ին ահաբեկչության հետևանքով տուժել են Ասսոշեյթեդ պրեսի լրագրողները, որոնք ուղեկցում էին ընտրական հանձնաժողովի աշխատակիցներին։

## Աշխարհագրություն
Խոստը գտնվում է Քաբուլից մոտ 150 կմ դեպի հարավ։

## Կլիմա

## Ծանոթագրություններ

## Արտաքին հղումներ
* Քաղաքի պաշտոնական կայքը

Կատեգորիա:Աֆղանստանի քաղաքներ
Ռատզյա

**Ռատզյա** (), Հարավային Վիետնամի Կիենզյանգ նահանգի մայրաքաղաքը։ Գտնվում է Մեկոնգի դելտայում, Թաիլանդի ծոցի և համանուն ծովախորշի ափին։

Քաղաքը գտնվում է երկրի մայրաքաղաք Հանոյից 1969 կմ և Հոշիմինից 250 կմ հեռավորության վրա։

## Վարչական բաժանում
Ժամանակակից բաժանումը քաղաքն ստացել է 2005 թվականին, երբ ստացել է գավառական ենթակայության քաղաքի կարգավիճակ (նախկինում՝ գավառական քաղաք)։ Ռատզյան բաժանվում է 11 քաղաքային շրջանների (phường) և 1 գյուղական համայնքի (xã)․ Vinh Thanh Van, Vinh Thanh, Vinh Lac,Vinh Lo, Vinh Quang, An Hoa, An Binh, Rach Soi, Vinh Thong, Vinh Hiep, Phi Thong  (կոմունա)։

Զարգացման նախագծով նախատեսվում է քաղաքի ընդլայնում դեպի ծով՝ երկու շրջանների կառուցմամբ։

## Տրանսպորտ
Դեպի Հոշիմին և Ֆուկուոկ թռիչքներով օդանավակայանը գտնվում է քաղաքից 10 կմ դեպի հարավ-արևելք։ Գործում են երկու գետային (Ռատզյա և Ռատմեո) և ավտոբուսային կայաններ։

## Կլիմա

## Ծանոթագրություններ

Կատեգորիա:Վիետնամի քաղաքներ
Կլարենս Դենիս

**Կլարենս Մայքլ Ջեյմս Ստանիսլաուս Դենիս** հայտնի է ինչպես  **ՍՋ Դենիս** (, ), ավստրալիացի պոետ, արձակագիր, լրագրող։
Ինչպես Փաթերսոնը, Հենրի Լոուսոնը հանդիսացել է ավստրալիայի ամենահայտնի բանաստեղծներից և գրողներից մեկը։

## Կենսագրություն
Դենիսը ավարտել է Ադելաիդայի քոլեջը։ Նա 19 տարեկանից աշխատել է նոտարում։ Մոտավորապես նույն ժամանակ նա հրատարակել է իր առաջին բանաստեղծությունը։ Հրապարակվել է *Տեղեկագիրը* :

## Գործունեություն
Դենիսը բանաստեղծ-երգիծաբան և հումորիստ էր, ով իր պատմողական պատմություններում նկարագրել է հանրաճանաչ սրիկաների արկածները։ Հեղինակ է *Սենտիմենտալ տղայի երգերը* (1915) պոեմի։ Նրան են պատկանում նաև բազմաթիվ բանաստեղծություններ և ստեղծագործություններ երեխաների համար։ Նրա *Սենտիմենտալ տղայի երգերը* բանաստեղծությունը տպագրվելուց հետո առաջին տարում՝ 1916 թվականին, վաճառվել է 65000 օրինակով, իսկ 1917 թվականին նա Ավստրալիայի պատմության ամենաբարգավաճ բանաստեղծն է եղել։ Նրա մահից հետո Ավստրալիայի վարչապետ *Ջոզեֆ Լայոնսը* Դենիսին համեմատել է Ռոբերտ Բըրնսի հետ։

## Ընտրված հրապարակումներ
* 1913 թվական, *Հետ բլոկի բալլադներ և այլ հատվածներ* 
* 1915 թվական, *Սենտիմենտալ բլոկի երգերը*  
* 1916 թվական, *Գինգեր Միսկի տրամադրությունները*  
* 1917 թվական, *Գոշի գլյուգները*  
* 1917 թվական, *Դորին*  
* 1918 թվական, *Դիգեր Սմիթ*  
* 1918 թվական, *բալլադներ և ավելի ուշ հատվածներ*  
* 1919 թվական, *Ջիմը բլուրներից*  
* 1921 թվական, *Գիրք երեխաների համար*  
* 1924 թվական, *Սփայգիների վարդ*  
* 1935 թվական, *Երգող այգի* 

## Հուշեր
Վիկտորիա նահանգում 1985 թվականին հիմնադրվել է Վիկտորիայի վարչապետի գրական մրցանակը պոեզիայի համար, որը հայտնի է որպես *Դենիսի պոեզիայի մրցանակ*։

## Ծանոթագրություններ

## Արտաքին հղումներ
* Биография 
* ДЕННИС Кларенс Майкл 

Կատեգորիա:20-րդ դարի բանաստեղծներ
Կատեգորիա:20-րդ դարի գրականություն
Կատեգորիա:20-րդ դարի գրողներ
Կատեգորիա:20-րդ դարի լրագրողներ
Կատեգորիա:Ավստրալիայի գրողներ
Կատեգորիա:Ավստրալիացի բանաստեղծներ
Կատեգորիա:Ավստրալիացի լրագրողներ
Կատեգորիա:Բանաստեղծներ այբբենական կարգով
Կատեգորիա:Գրողներ այբբենական կարգով
Կատեգորիա:Լրագրողներ այբբենական կարգով
Ֆայզաբադ (Աֆղանստան)

thumb|250px|Քաղաքի տեսարան
**Ֆայզաբադ** ( *Fayzābād*), Աֆղանստանի հյուսիսում գտնվող Բադախշան նահանգի մայրաքաղաքն ու ամենամեծ քաղաքը։

## Աշխարհագրություն և տնտեսագիտություն
Քաղաքը գտնվում է Կոկչա գետի աջ ափին։ Ֆայզաբադը պատմականորեն մեկուսացված է ասֆալտապատ ճանապարհների բացակայության պատճառով։ Քաղաքում երկու շուկա կա, որտեղ դեռ վաճառում են բուրդ, բրդյա հագուստ, աղ, շաքար, թեյ։

Նահանգում կան հացահատիկային մշակաբույսերի որոշ տեսակներ, ինչպիսիք են գարին, ցորենը և բրինձը։ Քաղաքի անմիջական հարևանությամբ կա աղի հանք։ Բերիլը գտնվում է քաղաքի մոտ։ Ֆայզաբադում կա նաև բրդյա իրերի արհեստագործական արտադրություն։ Քաղաքում գործում է հիդրոէլեկտրակայան։

## Կլիմա

## Բնակչություն և պատմություն
Բնակչության մեծ մասը տաջիկներ և ուզբեկներ են։ Շատ են նաև թուրքմենական փոքրամասնությունները։

Ջաուզ Գուն անունով քաղաքը գոյություն է ունեցել մինչև 1680 թվականը։ Նրա անունը փոխվել է Ֆայզաբադով, որը կարելի է թարգմանել որպես «աստվածային առատաձեռնության, օրհնության և ողորմության բնակավայր»։ Քաղաքն անվանափոխվել է այն ժամանակ, երբ քաղաք է բերվել Մուհամմադի պատմուճանը։

Քաղաքի անմիջական շրջակայքում կա յոթ հին ամրոց, որոնցից մի քանիսը ավերված է։

## Ծանոթագրություններ

Կատեգորիա:Աֆղանստանի քաղաքներ
Հիլդա

***Հիլդա*** () (հայտնի է նաև որպես *Հիլդաֆոլկ*) — բրիտանական գրաֆիկական վեպերի շարք երեխաների համար, որոնք գրել և նկարել է Լյուկ Փիրսոնը և հրապարակվել են «Nobrow Press»-ի կողմից։ 2018 թվականի սեպտեմբերի 21-ին «Netflix»-ի կողմից թողարկվել է անիմացիոն ադապտացիան։
«Netflix»-ի սերիալի հաջողությունից հետո հրատարակվեցին մի քանի հեքիաթների գրքեր։

## Բովանդակություն
Վեպերի գործողությունները տեղի են ունենում XX դարի վերջի Սկանդինավիային նմանեցնող մի ֆանտաստիկ աշխարհում և ոգեշնչված են սկանդինավյան բանահյուսությունից, հեքիաթներից և Մումինների աշխարհից։  Գլխավոր հերոսը փոքրիկ աղջիկ է, առաջին երկու գրքերում նա ապրում է մոր հետ լեռներով ու անտառով շրջապատված հարթավայրում գտնվող տանը, հետո նրանք տեղափոխվում են Թրոլլբերգ քաղաք։  Հիլդայի աշխարհը բնակեցված է սովորական մարդկանցով և այնպիսի ֆանտաստիկ արարածներով, ինչպիսիք են թրոլլները, հսկաները, էլֆերը և ուրվականները։  Չորրորդ գրքում Հիլդան համալրում է Ճնճղուկ Սկաուտների շարքերը։

## Գլխավոր հերոսները
* Հիլդա - Գլխավոր հերոսուհին՝ խելացի, բարի և հետաքրքրասեր աղջիկ, որը ցանկանում է ուսումնասիրել իրեն շրջապատող աշխարհը։  Թեև նա շփվում է իր դասընկերների և իր ընկեր սկաուտների հետ, նա հիմնականում մնում է ինքն իրեն՝ նախընտրելով ուսումնասիրել և ընկերանալ ֆանտաստիկ արարածների հետ։
* Թվիգ – Հիլդայի հավատարիմ ընտանի աղվեսաեղջերուն (կիսով աղվես, կիսով եղջերու)։
* Յոհաննա – Հիլդայի մայրը, հոգատար և աջակցող է, բայց հաճախ անհանգստանում է իր դստեր համար։  Իր պատանեկության տարիներին նա ճնճղուկ սկաուտ էր,որը Թրոլլբերգի սկաուտական խմբերի անվանումն է։

## Հրապարակման պատմություն

Հիլդայի մասին գրաֆիկական վեպերը թողարկվել են տեղական թարգմանված տարբերակներով մի քանի այլ երկրներում, այդ թվում՝ Ֆրանսիայում, Գերմանիայում, Իտալիայում, Իսպանիայում, Լեհաստանում, Շվեդիայում, Նորվեգիայում, Չեխիայում, Խորվաթիայում և Ռուսաստանում։

## Մրցանակներ և առաջադրումներ

## Անիմացիոն ադապտացիան
2018 թվականի սեպտեմբերի 21-ին Հեռուստաարտադրական և լիցենզավորող «Silvergate Media» ընկերությունը թողարկեց անիմացիոն սերիալ հիմնված գրաֆիկական վեպերի վրա։Սերիալը թողարկվել էր բացառապես «Netflix»-ով։ Սերիալի երկրորդ եթերաշրջանը թողարկվել է 2020 թվականի դեկտեմբերի 14-ին։

## Ծանոթագրություններ

## Արտաքին հղումներ
* «Հիլդա»-ն LibraryThing-ում
* «Հիլդա»-ն GoodReads-ում
* Հիլդայի մասին բաժին Լյուկ Պիրսոնի անձնական կայքում
* «Հիլդա»-ն Nobrow.net-ում 

Կատեգորիա:Բրիտանական գրական ստեղծագործություններ
Կատեգորիա:Գրաֆիկական նովելներ
Թայբին

**Թայբին** (), քաղաք Վիետնամի հյուսիս-արևելքում։ Համանուն նահանգի վարչական կենտրոնն է։

## Պատմություն
10-րդ դարում Թհայբինը պատկանել է ազնվականական Չան տոհմին, որը հետագայում, ամրապնդելով իր ազդեցությունը, դարձել է իշխող Չան դինաստիան XIII դարի սկզբին։

## Աշխարհագրություն
Ծովի մակարդակից բացարձակ բարձրությունը կազմում է 2 մետր։ Գտնվում է երկրի մայրաքաղաք Հանոյից մոտ 110 կմ դեպի հարավ-արևելք։

## Կլիմա

## Բնակչություն
2013 թվականի տվյալներով՝ բնակչությունը կազմում է 46 171 մարդ։

*Քաղաքի բնակչության թվաքանակի դինամիկան ըստ տարիների․*

## Ծանոթագրություններ

Կատեգորիա:Վիետնամի քաղաքներ
Հրդեհ Գաոսյուն քաղաքի բնակելի տանը

**Հրդեհ Գաոսյուն քաղաքի բնակելի տանը**, լուրջ հրդեհ, որը տեղի է ունեցել 2021 թվականի հոկտեմբերի 14-ին Թայվանի Գաոսյուն քաղաքի 13-հարկանի բնակելի շենքում։ Հրդեհը խլել է 46 մարդու կյանք, ինչը դարձել է Թայվանի ամենամահաբեր հրդեհը 1995 թվականից ի վեր։ Բի-բի-սի-ի տվյալներով՝ հիվանդանոց է տեղափոխվել 79 մարդ, որոնցից 14-ը գտնվում են ծանր վիճակում։

## Տեղեկություններ շենքի մասին
Հրդեհը բռնկվել Է Թայվանի Գաոսյուն քաղաքի շրջանում գտնվող 13-հարկանի շենքում։

Գաոսյունի քաղաքապետը հայտարարել է, որ շենքում նախկինում եղել է կինոթատրոն, ինչպես նաև ռեստորաններ ու կարաոկե սրահներ, սակայն հրդեհի ժամանակ դրանք մասամբ լքված են եղել։ Կառավարությունում նաև պատմել են, որ շենքը մոտ 40 տարեկան է եղել։

Ներքևի և ստորգետնյա հարկերում եղել են խանութներ։ Երկու ստորգետնյա հարկերում, ինչպես նաև առաջինից մինչև հինգերորդ հարկերում ոչ ոք չի բնակվել, մինչդեռ յոթերորդ և տասնմեկերորդ հարկերում եղել են շուրջ 120 տանտերեր։ Հրշեջ ծառայության ղեկավար Լի Չինսյուն հայտարարել է, որ բնակիչների մեծ մասը եղել են տարեց կամ տառապել են ֆիզիկական ծանր հիվանդություններով։

Հրդեհից մեկ ամիս առաջ շենքում տեղադրվել են կրակմարիչներ, բայց տասներեք հարկերից միայն երեքում։ Դա կապված է միջոցների չբավարարման հետ։

1999 թվականին շենքը տուժել է մեկ այլ հրդեհից, ընդ որում ոչ ոք չի զոհվել։

## Հրդեհ
մինի|Հրդեհի հետևանքները|ձախից
Քաղաքի հրշեջ ծառայությունը հայտարարել է, որ հրդեհի մասին առաջին ահազանգը ստացվել է տեղական ժամանակով ժամը 02:54-ին։ Ենթադրվում է, որ հրդեհը բռնկվել է շենքի առաջին հարկում։

Փրկվածներից մեկն ասել է, որ հրդեհի սկսվելուց հետո մեծ քանակությամբ սև ծուխ է տեսել։ Շատ բնակիչներ հայտնել են, որ հրդեհից առաջ ձայն պայթյունի նման ձայն են լսել։

Դեպքի վայր են ժամանել 159 հրշեջ և 75 հրշեջ մեքենաներ։ Ժամը 7:17-ի դրությամբ հրդեհը ամբողջությամբ մարվել է։ Կեսօրին շենքից տարահնվել է ութից մինչև ութսուներեք տարեկան առնվազն վաթսուներկու մարդ։

Ստորին հարկերում մեծ քանակությամբ աղբը կարող էր զգալիորեն մեծացնել հրդեհի տարածման արագությունը։

## Զոհեր և վիրավորներ
մինի|Գաոսյունի քաղաքապետը մեկնաբանություններ է տալիս հրդեհի վերաբերյալ|ձախիցՀրդեհի հետևանքով զոհվել է 46 մարդ, որոնցից 32-ը մահացել են դեպքի վայրում, ևս 14-ը մահացել են հիվանդանոցում։ Բի-բի-սի-ն հաղորդում է, որ ևս 79 մարդ տեղափոխվել է տեղական հիվանդանոցներ, ընդ որում նրանցից 14-ը գտնվում են ծանր վիճակում։ Զոհերի միջին տարիքը 62 տարեկան է։

## Արձագանք
Թայվանի նախագահ Ցայ Ին Վենը խնդրել է կառավարությանը օգնություն ցուցաբերել այրված տան բնակիչների վերաբնակեցման հարցում։

## Հետաքննություն
Իշխանությունները կարգադրել են հետաքննություն անցկացնել հրդեհի պատճառը պարզելու համար և չեն բացառել շենքի հրկիզման վարկածը։ Հարցաքննվել են չորս վկաներ։ Կուո ազգանունով տղամարդը և Խուան ազգանունով կինը ձերբակալվել են Գաոսյունի շրջանային դատախազության կողմից։ Հարցաքննությունից հետո Կուոն գրավի դիմաց ազատ է արձակվել։

## Տես նաև
* Հրդեհ Grenfell Tower-ում

## Ծանոթագրություններ
Եվրոպայի ցեղեր (հեռուստասերիալ)

«**Եվրոպայի ցեղեր**», գերմանական ֆանտաստիկ մինի սերիալ, որի պրեմիերան կայացել է 2021 թվականի փետրվարի 19-ին՝ Նեթֆլիքս հարթակով։

## Սյուժե
Հեռուստասերիալի դեպքերը տեղի են ունենում ապագայում՝ 2074 թվականին, որտեղ Եվրոպան բաժանված է շատ ցեղերի։ Գլխավոր հերոսները մեկ քույր և երկու եղբայր են, որոնք տիրում են խորհրդավոր գավաթի և հայտնվում են մեծամասշտաբ կոնֆլիկտում։

## Դերերում
* Հենրիետա Կոնֆուրիուս՝ Լիվ
* Էմիլիո Սաքրայ՝ Կիանո / Թարոք
* Դեյվիդ ալի ռաշեդ՝ Էլյա
* Մեիլկա Ֆորութան՝ Լորդ Վարվարա / Սոֆիա
* Օլիվեր Մազուչի՝ Մոիսեյ
* Անա Ուլարու՝ Գրետա
* Ռոբերտ Ֆինսթեր՝ Դեյվիդ Վոսս
* Բենիամին Զադլեր՝ Յակոբ
* Սեբաստիան Բլոմբերգ՝ կապիտան Իվար
* Ժանեթ Հայն՝ Ամինա
* Ջեյմս Ֆոլքներ՝ գեներալ Ֆրենսիս Քեմերոն
* Յոհան Մայերս՝ Բրաքեր
* Ադրիանա Ուգարտե՝ Ալիա
* Յաննիկ Շուման՝ Իններորդ
* Աիշա Ջոյ Սամուել՝ Ալանա
* Միքաել Էրփերդինգ՝ Ատլատիդայի օդաչու
* Կլաուս Թանգե՝ Մարկ
* Լեոնարդ Քունց՝ Լինուս
* Ռիչարդ Զեման՝ Գրեգոր
* Մաթեո վան դեր Գրիյն՝ Մերք
* Յուջին Բոաթենգ՝ Սեմ Յեբոա

## Արտադրություն
2020 թվականի դեկտեմբերի 16-ին հրապարակվել է հեռուստասերիալի թիզերը։ Պրեմիերան կայացել է 2021 թվականի փետրվարի 19-ին։

## Ծանոթագրություններ

Կատեգորիա:2021 հեռուստասերիալներ
Կատեգորիա:21-րդ դարի հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Գերմանական հեռուստասերիալներ
Կատեգորիա:Գերմանական ֆանտաստիկ ֆիլմեր
Կատեգորիա:Նեթֆլիքսի բնօրինակ ծրագրեր
Կատեգորիա:Ֆանտաստիկ հեռուստասերիալներ